rejauldu/bengali-wikipedia huggingface dataset:
বীরনাট্যম বা বীরের নৃত্য ( বীর মানে সাহসী; নাট্যম মানে নৃত্য) হল অন্ধ্র প্রদেশ রাজ্যের একটি প্রাচীন নৃত্য। এই নৃত্যকলার বিশিষ্ট ধর্মীয় তাৎপর্য রয়েছে।  একটি ধার্মিক আচার হিসাবে বীরনাট্যম নৃত্যশৈলীর সূচনা হয়েছিল। এই নৃত্য শিবমন্দিরে (শৈববাদের প্রমুখ দেবতা) ভগবান শিবের সম্মানে পরিবেশন করা হত। "Veeranatyam Dance" https://www.auchitya.com/veeranatyam-dance-from-andhra-pradesh/ বীরভদ্রের অনুগামীরা এই বিশেষ ধারার নৃত্য পরিবেশনের জন্য জনপ্রিয়তা অর্জন করেছে। বিশেষ করে ভারতের অন্ধ্রপ্রদেশ রাজ্যে বসবাসকারী বীরমুস্তি সম্প্রদায় এই নৃত্য শৈলীর জন্য সুপরিচিত।  বীরনাট্যম বা বীরভদ্র নাট্যম পূর্ব ও পশ্চিম গোদাবরী, কুরনুল, অনন্তপুর এবং খাম্মাম অঞ্চলের প্রসিদ্ধ নৃত্য। এই নৃত্য প্রধানত পুরুষ নর্তকদের দ্বারা পরিবেশিত হয়।  বীরনাট্যম পরিবেশনের প্রথম পর্যায় হল বীরভদ্র পাল্লেম। নৃত্য পরিবেশনার এই পর্যায়ে একটি বিশাল পাত্র যার মধ্যে একটি জ্বলন্ত কর্পূর থাকে, তাকে নিজহাতে ধারণ করতে হয় ও নৃত্যের সূচনা করতে হয়। আগুন নিভে না যাওয়া পর্যন্ত নৃত্য চলতে থাকে। এই অনুষ্ঠানের একটি অংশের নাম খড়গালু আবৃত্তি , যেখানে একজন পূজারি বীরভদ্রের প্রতিনিধিত্বকারী একটি লম্বা তরবারি ধারণ করে।  এই নৃত্যের দ্বিতীয় পর্যায়টি হল একটি দীর্ঘ পবিত্র খুঁটি ধারণ করা যা বিভূতি (পবিত্র ছাই) দ্বারা চিহ্নিত করা হয়। এই খুটিটি প্রভুর ধ্বজা স্তম্ভ-এর প্রতিনিধিত্ব করে। এর উপরে একটি ঘণ্টা বাঁধা থাকে।  এই নৃত্যের তৃতীয় পর্যায়ে অভিনয়শিল্পীরা বর্শা ও ত্রিশূল নিয়ে তাদের গোড়ালি, হাত এবং জিহ্বায় আঘাত করে এবং নৃত্য পরিবেশন করে। নৃত্যের এই পর্যায়কে নরসম বলা হয়। নর্তকরা রঙিন হাঁটু অবধি লম্বা ধুতি পরিধান করে। তাদের সমস্ত শরীরে বিভূতি মাখা থাকে। এই নৃত্যের প্রধান সহায়ক যন্ত্র হল বীরানম বা ওয়ার-ড্রাম যা আসলে যুদ্ধ উদঘোষনায় ব্যবহৃত দামামা জাতীয় বাদ্যযন্ত্র। এই নৃত্যের প্রধান বাদ্যযন্ত্র বীরনাম। এই বাদ্যযন্ত্রের তালে তালে নর্তকরা বিভিন্ন পর্যায়ে বীরনাট্যম নৃত্য পরিবেশনা করে।   তথ্যসূত্র   বিষয়শ্রেণী:হিন্দু নৃত্যের ঐতিহ্য বিষয়শ্রেণী:ভারতের নৃত্য
২০২৯ আইসিসি চ্যাম্পিয়ন্স ট্রফি হবে আইসিসি চ্যাম্পিয়ন্স ট্রফির দশম সংস্করণ যা আন্তর্জাতিক ক্রিকেট কাউন্সিল (আইসিসি) দ্বারা আয়োজিত বিশ্বের আটটি শীর্ষস্থানীয় পুরুষদের জাতীয় দলের একদিনের আন্তর্জাতিক (ওডিআই) এর একটি ক্রিকেট টুর্নামেন্ট। এটি ২০২৯ সালের অক্টোবরে ভারতে অনুষ্ঠিত হবে।  আয়োজক নির্ধারণ ২০২১ সালে, আইসিসি পুরুষদের টি২০ বিশ্বকাপ চলাকালীন ২০২১ সালের ১৬ নভেম্বর ভারতকে আইসিসি চ্যাম্পিয়ন্স ট্রফির আয়োজক হিসাবে ঘোষণা করা হয়েছিল।  যোগ্যতা আয়োজক হিসাবে ভারত স্বয়ংক্রিয়ভাবে প্রতিযোগিতার জন্য যোগ্যতা অর্জন করেছে; টুর্নামেন্টের আগে আইসিসি ওডিআই চ্যাম্পিয়নশিপে তাদের সাথে যোগ দেবে সাতটি সর্বোচ্চ র‍্যাঙ্কিং এর দল।  যোগ্যতার মাধ্যম  তারিখ  ভেন্যু  আসন  যোগ্য আয়োজক দেশ  ১৬ নভেম্বর ২০২১  ১   আইসিসি পুরুষ ওডিআই দলের র‍্যাঙ্কিং TBA বিভিন্ন ৭ ১ম ২য় ৩য় ৪র্থ ৫ম ৬ষ্ঠ ৭ম  মোট  ৮    গ্রুপ পর্ব ২০২৯ আইসিসি চ্যাম্পিয়ন্স ট্রফি চারটি দলের দুটি গ্রুপ, সেমিফাইনাল এবং ফাইনালের সাথে আগের সংস্করণগুলি অনুসরণ করবে।  তথ্যসূত্র  বিষয়শ্রেণী:আইসিসি চ্যাম্পিয়ন্স ট্রফি প্রতিযোগিতা
ব্রাইটন টন্ডারাই ওয়াতাম্বা (; জন্ম: ৯ জুন, ১৯৭৭) সলসবারি এলাকায় জন্মগ্রহণকারী সাবেক জিম্বাবুয়ীয় আন্তর্জাতিক ক্রিকেটার| জিম্বাবুয়ে ক্রিকেট দলের অন্যতম সদস্য ছিলেন তিনি। ২০০০-এর দশকের শুরুরদিকে বেশ সংক্ষিপ্ত সময়ের জন্যে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর জিম্বাবুয়ীয় ক্রিকেটে ম্যাশোনাল্যান্ড ও ম্যাশোনাল্যান্ড এ দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন ‘বাল্ব’ ডাকনামে পরিচিত ব্রাইটন ওয়াতাম্বা।   খেলোয়াড়ী জীবন  ১৯৯৭-৯৮ মৌসুম থেকে ২০০১-০২ মৌসুম পর্যন্ত ব্রাইটন ওয়াতাম্বা’র প্রথম-শ্রেণীর খেলোয়াড়ী জীবন চলমান ছিল। ঘরোয়া ক্রিকেটে ম্যাশোনাল্যান্ড ও ম্যাশোনাল্যান্ড এ দলের পক্ষে খেলতেন।  সমগ্র খেলোয়াড়ী জীবনে ছয়টিমাত্র টেস্টে অংশগ্রহণ করেছেন ব্রাইটন ওয়াতাম্বা। ১৯ এপ্রিল, ২০০১ তারিখে বুলাওয়েতে সফরকারী বাংলাদেশ দলের বিপক্ষে টেস্ট ক্রিকেটে অভিষেক ঘটে তার। ২৮ মার্চ, ২০০২ তারিখে দিল্লিতে স্বাগতিক ভারত দলের বিপক্ষে সর্বশেষ টেস্টে অংশ নেন তিনি।  ডানহাতি ফাস্ট-মিডিয়াম বোলার ব্রাইটন ওয়াতাম্বা এপ্রিল, ২০০১ সাল থেকে মার্চ, ২০০২ সাল পর্যন্ত জিম্বাবুয়ের পক্ষে ছয়টি টেস্টে অংশ নিয়েছেন। এ পর্যায়ে তিনি ১৪ উইকেট দখল করেন।  ২০০১ সালে আন্তর্জাতিক অঙ্গনে ফাস্ট বোলার হিসেবে ব্রাইটন ওয়াতাম্বা’র উত্থান ঘটে। অপরিপক্কতা আগ্রাসন ও প্রতিশ্রুতিশীলতায় পূর্ণ ছিল তার খেলোয়াড়ী জীবন। অংশগ্রহণকৃত ছয় টেস্টে নিজেকে মেলে ধরতে সচেষ্ট হন ও জিম্বাবুয়ের উদীয়মান তারকা খেলোয়াড়দের অন্যতম ছিলেন। কিন্তু, মাঠের বাইরে কর্তৃপক্ষের সাথে মতবিরোধ ঘটে। বোর্ডের ক্রমবর্ধমান রাজনীতিকরণের বিষয়ে আপত্তি জানান। ফলশ্রুতিতে, তাকে চুক্তিতে নেয়া হয়নি।   মার্কিন যুক্তরাষ্ট্রে অভিবাসন  জিম্বাবুয়ে ক্রিকেট ইউনিয়নের সাথে খেলোয়াড়দের চুক্তির বিষয়ে মতানৈক্য ঘটায় ২০০২ সালের শরৎকালে মার্কিন যুক্তরাষ্ট্রে অভিবাসিত হন। মিয়ামি বিশ্ববিদ্যালয় থেকে ডিগ্রীধারী হন। ফ্লোরিডায় ক্রিকেট খেলা চালিয়ে যেতে থাকেন। চার বছরের অবস্থানকালীন শর্ত পূরণের পর মার্কিন যুক্তরাষ্ট্র ক্রিকেট দলে যোগদানের চেষ্টা চালান।  এরপর, ২০০৯ সালে বেলজিয়ামে চলে যান। সেখানে ব্রাসেলসভিত্তিক জনসন এন্ড জনসনে পূর্ণাঙ্গকালীন চাকুরীতে নিযুক্তি লাভ করেন।   তথ্যসূত্র    আরও দেখুন   ম্যালকম জার্ভিস  ডেভিড মুতেন্দেরা  জিম্বাবুয়ীয় টেস্ট ক্রিকেটারদের তালিকা  প্রথম-শ্রেণীর ক্রিকেট দলসমূহের বর্তমান তালিকা  আন্তর্জাতিক ক্রিকেটে অংশগ্রহণকারী পরিবারের তালিকা   বহিঃসংযোগ       বিষয়শ্রেণী:১৯৭৭-এ জন্ম বিষয়শ্রেণী:জীবিত ব্যক্তি বিষয়শ্রেণী:জিম্বাবুয়ীয় ক্রিকেটার বিষয়শ্রেণী:জিম্বাবুয়ের টেস্ট ক্রিকেটার বিষয়শ্রেণী:ম্যাশোনাল্যান্ডের ক্রিকেটার বিষয়শ্রেণী:ম্যাশোনাল্যান্ড এ দলের ক্রিকেটার বিষয়শ্রেণী:ফ্যালকন কলেজের প্রাক্তন শিক্ষার্থী
মেহরিন রাজ্জাক ভুট্টো () হলেন একজন পাকিস্তানি রাজনীতিবিদ যিনি ২০১৮ সালের আগস্ট থেকে পাকিস্তানের জাতীয় পরিষদের সদস্য হিসেবে রয়েছেন। এর আগে ২০০৮ সালের মার্চ থেকে ২০১৮ সালের মে পর্যন্ত তিনি জাতীয় সংসদ সদস্য ছিলেন।   রাজনৈতিক জীবন  ২০০৮ সালের পাকিস্তানের সাধারণ নির্বাচনে সিন্ধু প্রদেশ থেকে নারীদের জন্য সংরক্ষিত একটি আসনে তিনি পাকিস্তান পিপলস পার্টির (পিপিপি) প্রার্থী হিসাবে পাকিস্তানের জাতীয় পরিষদে নির্বাচিত হয়েছিলেন।  ২০১৩ সালের পাকিস্তানের সাধারণ নির্বাচনে পূর্ববর্তী নির্বাচনী অঞ্চল থেকেই সংরক্ষিত নারী আসনে পাকিস্তান পিপলস্‌ পার্টির প্রার্থী হিসাবে তিনি পুনরায় জাতীয় সংসদে নির্বাচিত হয়েছিলেন।  ২০১৮ সালের পাকিস্তানের সাধারণ নির্বাচনে সিন্ধু থেকে নারীদের জন্য সংরক্ষিত একটি আসনে পিপিপির প্রার্থী হিসাবে তিনি জাতীয় সংসদে টানা তৃতীয় বারের মত নির্বাচিত হয়েছিলেন।   তথ্যসূত্র   বিষয়শ্রেণী:২১শ শতাব্দীর নারী রাজনীতিবিদ বিষয়শ্রেণী:পাকিস্তান জাতীয় পরিষদ সদস্য ২০১৮-২০২৩ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:পাকিস্তান জাতীয় পরিষদের মহিলা সদস্য বিষয়শ্রেণী:পাকিস্তান জাতীয় পরিষদ সদস্য ২০১৩-২০১৮ বিষয়শ্রেণী:পাকিস্তান জাতীয় পরিষদ সদস্য ২০০৮-২০১৩ বিষয়শ্রেণী:সিন্ধি ব্যক্তি বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর পাকিস্তানি নারী রাজনীতিবিদ বিষয়শ্রেণী:সিন্ধুর রাজনীতিবিদ বিষয়শ্রেণী:পাকিস্তান পিপলস পার্টির এমএনএ
মেরি আকরামি হলেন আফগানিস্তানের নারী দক্ষতা উন্নয়ন কেন্দ্রের পরিচালক।Honorees ২০০৭ সালে তিনি তার কর্মকাণ্ডের স্বীকৃতিস্বরূপ লাভ করেছিলেন আন্তর্জাতিক সাহসী নারী পুরস্কার। এছাড়াও ২০১৬ সালে 'অনুপ্রেরণাদায়ী ও প্রভাবশালী' বিভাগে তিনি বিবিসি ১০০ নারী র তালিকায় স্থান পেয়েছিলেন।  কর্মজীবন মেরি আকরামি ২০০১ সালে আফগানিস্তানে তালেবানি শাসনামল শেষ হবার পর জার্মানির বন শহরে আফগানিস্তানের উপর আয়োজিত এক কনফারেন্সের আফগান সুশীল সমাজের প্রতিনিধিত্ব করেছিলেন।What's an American lawyer doing in Afghanistan? - CSMonitor.com ২০০৩ সালে তার নারী দক্ষতা উন্নয়ন কেন্দ্র দেশটির রাজধানী কাবুলে দেশটির প্রথম নারী আশ্রয়কেন্দ্র খোলে।Afghan Women Slowly Gaining Protection, NYTimes, Retrieved 14 July 2016 এটি আফগানিস্তানের নারীদের আইনি পরমার্শ, সাক্ষরতা বিষয়ক ক্লাস, মানসিক কাউন্সিলিং ও নারীদের বিভিন্ন রকম প্রশিক্ষণ প্রদান করে থাকে।  মেরি আকরামি দিনের ২৪ ঘণ্টাই মোবাইল ফোনের মাধ্যমে আফগান নারীদের সেবায় নিয়োজিত থাকেন। তার নেতৃত্বের অধীনে নারী দক্ষতা উন্নয়ন কেন্দ্রের সহায়তায় বহু নির্যাতিত আফগান নারী তাদের নির্যাতনকারীদের বিরুদ্ধে প্রকাশ্যে অভিযোগ করেছে এবং নির্যাতনকারীদের বিরুদ্ধে দেশটির আদালতে মামলা দায়ের করেছে, যা রক্ষণশীল আফগান সমাজে পূর্বে শোনা যায় নি। তার প্রগতিশীল কর্মকাণ্ডের জন্য তাকে উগ্রপন্থী গোষ্ঠী হুমকি দেওয়া সত্ত্বেও তিনি থেমে থাকেন নি, তিনি এগিয়ে গিয়েছেন সামনের দিকে।  সম্মাননা তার কর্মকাণ্ডের স্বীকৃতিস্বরূপ ২০০৭ সালে তাকে আন্তর্জাতিক সাহসী নারী পুরস্কার প্রদান করে মার্কিন পররাষ্ট্র দফতর। ২০১৬ সালে তিনি 'অনুপ্রেরণাদায়ী ও প্রভাবশালী' বিভাগে বিবিসি ১০০ নারী র তালিকায় স্থান পান।  তথ্যসূত্র  বিষয়শ্রেণী:আন্তর্জাতিক সাহসী নারী পুরস্কার প্রাপক বিষয়শ্রেণী:সাহসিকতা পুরস্কার বিষয়শ্রেণী:জীবিত ব্যক্তি বিষয়শ্রেণী:বিবিসি ১০০ নারী বিষয়শ্রেণী:আফগান নারী অধিকার কর্মী বিষয়শ্রেণী:১৯৭০-এর দশকে জন্ম
ভার্মন্ট স্টেট পুলিশ (ভিএসপি) হল মার্কিন যুক্তরাষ্ট্রের ভার্মন্ট রাজ্যের রাজ্য পুলিশ সংস্থা। সমগ্র রাজ্য জুড়ে এই বাহিনীর এখতিয়ার রয়েছে। ভার্মন্ট পাবলিক সেফটি কমিশন নীতি নির্দেশ করে এবং কমান্ডার নির্বাচন করে। কমান্ডার হলেন কর্নেল ম্যাথিউ বার্মিংহাম। ভার্মন্ট জননিরাপত্তা বিভাগের কমিশনার হলেন মাইকেল শার্লিং। সংস্থায় ৩৩২ জন শপথ নেওয়া রাজ্য সেনা রয়েছে।   ইতিহাস  ১৯৪৭ সালের আগে, ভার্মন্ট আইন প্রয়োগকারী কাউন্টি ভিত্তিক ছিল। রাজ্যের চৌদ্দটি কাউন্টির প্রতিটিতে একজন নির্বাচিত শেরিফ ছিল, যারা তাদের নিজস্ব পুলিশ বিভাগ ছাড়াই কাউন্টির শহরে সমস্ত আইন প্রয়োগকারী পরিষেবা প্রদান করত। একটি রাজ্য পুলিশ বাহিনী প্রতিষ্ঠার বিরোধিতা বিদ্যমান ছিল, আংশিকভাবে রাজ্যের নিম্ন অপরাধের পরিসংখ্যান, নতুন ব্যয় যোগ করতে অনীহা এবং অনির্বাচিত কেন্দ্রীভূত কর্তৃত্বের সন্দেহের উপর ভিত্তি করে।   তথ্যসূত্র    বহিঃসংযোগ      বিষয়শ্রেণী:ওয়াটারবেরি, ভার্মন্ট বিষয়শ্রেণী:১৯৪৭-এ প্রতিষ্ঠিত সরকারি সংস্থা বিষয়শ্রেণী:১৯৪৭-এ ভার্মন্টে প্রতিষ্ঠিত বিষয়শ্রেণী:ভার্মন্টের রাজ্য আইন প্রয়োগকারী সংস্থা
Bardhaman Network tv →     তারিখ ও সময়: ০৪:৫৩, ২৬ জানুয়ারি ২০২৫ (ইউটিসি)  কারণ: পরিষ্কার বাংলায় এখানে সংক্ষেপে কারণ লিখুন Bardhaman Network tv (আলাপ) ০৪:৫৩, ২৬ জানুয়ারি ২০২৫ (ইউটিসি)  @Bardhaman Network tv নতুন ব্যবহারকারী নাম হিসাবে আপনি কোন নাম ব্যবহার করতে চান? উইকিতে ব্যবহার হয়নি এমন নাম নির্বাচন করতে হবে। এইকাজে এই ফর্মটি ব্যবহার করতে পারেন। —শাকিল (আলাপ · অবদান) ১৩:২৯, ২৬ জানুয়ারি ২০২৫ (ইউটিসি)  —শাকিল (আলাপ · অবদান) ০৭:৪৩, ১৩ মার্চ ২০২৫ (ইউটিসি)   Sk Alamin Sky → আলামিন (ডানকুনি)    তারিখ ও সময়: ০২:৫৬, ১৬ মার্চ ২০২৫ (ইউটিসি)  কারণ: আমি নামটি উইকিপিডিয়া থেকে পরিবর্তন করতে চাইছি কেননা পরিষ্কার ও বাংলা ভাষায় লেখার জন্য Sk Alamin Sky (আলাপ) ০২:৫৬, ১৬ মার্চ ২০২৫ (ইউটিসি)   একাধিক উইকিতে বাধাপ্রাপ্ত। -- Yahya (আলাপ | অবদান) ১৬:৫৩, ৪ এপ্রিল ২০২৫ (ইউটিসি)   নূর নবী আহমেদ → নূরুন্নবী আহম্মেদ আনোয়ার    তারিখ ও সময়: ১৭:১৫, ১৮ এপ্রিল ২০২৫ (ইউটিসি)  কারণ: এইটা মূল সনদের নাম নূর নবী আহমেদ (আলাপ) ১৭:১৫, ১৮ এপ্রিল ২০২৫ (ইউটিসি)  @নূর নবী আহমেদ আপনি কি আসল নাম ব্যবহারের ঝুঁকি সম্পর্কে অবগত? -- Yahya (আলাপ | অবদান) ১৬:৫৫, ১৯ এপ্রিল ২০২৫ (ইউটিসি) । কোন উত্তর দেননি। —শাকিল (আলাপ · অবদান) ১৩:৩৮, ৪ মে ২০২৫ (ইউটিসি)   Md Nurul Hasan Raju → Md Raju Khondokar    তারিখ ও সময়: ০৯:২৫, ২৪ মে ২০২৫ (ইউটিসি)  কারণ: পরিষ্কার বাংলায় এখানে সংক্ষেপে কারণ লিখুন Md Nurul Hasan Raju (আলাপ) ০৯:২৫, ২৪ মে ২০২৫ (ইউটিসি) , কোনো কারণ উল্লেখ করেননি। @Md Nurul Hasan Raju নাম পরিবর্তনের যথাযথ কারণ উল্লেখ করে পুনরায় আবেদন করুন। —শাকিল (আলাপ · অবদান) ১৪:২১, ১৬ আগস্ট ২০২৫ (ইউটিসি)   ManikDas1122 → Manik    তারিখ ও সময়: ০৭:৩৮, ৭ জুলাই ২০২৫ (ইউটিসি)  কারণ: এখনকার নাম অনেক বড় এবং ব্যবহার করতে একটু অসুবিধা হয়। এছাড়া কোথাও নাম ব্যবহারে স্বাচ্ছন্দ্যবোধ পাচ্ছি না। তাই নাম ছোট করতে চাই। ManikDas1122 (আলাপ) ০৭:৩৮, ৭ জুলাই ২০২৫ (ইউটিসি) ।  Manik নামে ইতিমধ্যে একটি ব্যবহারকারী অ্যাকাউন্ট রয়েছে, তাই বাংলা উইকিপিডিয়া থেকে নাম পরিবর্তন করা যাবে না। মেটার :m:SRUC পাতায় উপযুক্ত কারণ দেখিয়ে নামটি অধিগ্রহণ করার আবেদন করুন। —শাকিল (আলাপ · অবদান) ০৭:৫১, ৭ জুলাই ২০২৫ (ইউটিসি)   অপূর্ব রায়-২৩ → নৌ-তরঙ্গ    তারিখ ও সময়: ১০:১৭, ১৪ আগস্ট ২০২৫ (ইউটিসি)  কারণ: আমার আসল আইডি নাম দিবস চাকমা আমার অনিয়মিত আচরণের জন্য বিশ্বব্যাপী ব্লক করা হয়েছে (আমি সত্যিই দুঃখিত)। ৪ বছরেরও বেশি সময় ধরে আমি বাংলা উইকিপিডিয়ায় অপূর্ব রায়-২৩ নাম ব্যবহার করে অবদান রাখছি। যেহেতু আমি বেশিরভাগ যুদ্ধজাহাজের উপর বাংলা উইকিপিডিয়া পৃষ্ঠা তৈরি করি, তাই আমি আমার নাম পরিবর্তন করে নৌ-তরঙ্গ করতে চাই। এটি আমাকে একটি বিশাল মানসিক তৃপ্তি দেবে কারণ এটি বাংলা উইকিপিডিয়ায় আমার অবদানের জন্য অত্যন্ত গুরুত্বপূর্ণ। অপূর্ব রায়-২৩ (আলাপ) ১০:১৭, ১৪ আগস্ট ২০২৫ (ইউটিসি) । ইতিমধ্যে একাধিক ব্যাক্তিগত অনুরোধে কারণ বলা হয়েছে। —শাকিল (আলাপ · অবদান) ১৪:২৩, ১৬ আগস্ট ২০২৫ (ইউটিসি)
থাম্ব|সিংহাসনে অধিষ্ঠিত কাবা (পোশাক) এবং তিরাজ আর্মব্যান্ড পরিহিত ব্যক্তি, ১২ শতকের শেষের দিক- ১৩ শতকের শুরুর দিকে কাশানের চিত্র। থাম্ব| মারভের গভর্নর, মাকামাত আল-হারিরিতে (১২০০-১২১০) কাবা আল-তুর্কিয়া এবং শারবুশ টুপি পরা। কাবা () হলো একটি লম্বা কোট যার হাতা এবং বোতাম রয়েছে, এটি ক্যাসোকের মতো সামনের দিকে খোলা একটি পোশাক। এটি ওয়াডেড কোটের অনুরূপ। একে তুর্কি বংশোদ্ভূত পোশাক হিসাবে বিবেচনা করা হয়।  মুঘল সম্রাটরা গোড়ালি পর্যন্ত দৈর্ঘ্যের পোশাক পরিধান করতেন। বাবর ও হুমায়ুনের শাসনামলের পরিধেয় পোশাক কমবেশি একই ছিল। এদের মধ্যে কাবা, জামা, পিরাহান, জিলুচা, জিবা এবং কাসাবা উল্লেখযোগ্য। জামা ছিল চার দিকওয়ালা লম্বা কোট যা কাবা থেকে ভিন্ন। তাকাউচিয়া নীচের দিকে প্রশস্ত ঘেরের ছিল। বাবরনামায় কাবার উল্লেখ আছে। বর্তমানে ইসলামি আলেম বা মসজিদের নেতাদের পোশাকের একটি অপরিহার্য অঙ্গ হলো কাবা। এটি মিশর, তুরস্ক, লেভান্ট এবং পারস্যে অন্যান্য স্থানে পরা হত।  আরব প্রেক্ষাপটে দুটি প্রধান বৈচিত্র লক্ষ্য করা গেছে; তুর্কি শৈলী (আল-আকবিয়া আল-তুর্কিয়া ) এবং তাতার (বা মঙ্গোলিয়ান) শৈলী (আল-আকবিয়া আল-তাতারিয় বা কাবা' তাতারি )। তাতাররা পোশাকটি ডানদিকে বাঁধত। মামলুক আমীরদের তুর্কি শৈলীর চেয়ে এভাবে পরিধান করা বেশি পছন্দ করত। সেলজুক এবং আইয়ুবিদেরও এই শৈলী পছন্দ ছিল। এছাড়াও এর আরেকটি উল্লেখযোগ্য ভিন্নতা রয়েছে। এতে সাধারণত 'ভি' আকৃতির গলার ডিজাইন দেখা যায় যেটি সামনের দিকে বন্ধ থাকে। পোশাকটিতে সাধারণত কোমরের কাছে একটি সেলাই ছিল এবং সংগৃহীত কিছু চিত্র স্কার্টের ব্যবহারকে নির্দেশ করে। এটি বোতাম বা ফিতা দিয়ে বেঁধে রাখা হত এবং সাধারণত উপরে বেল্ট দিয়ে পরা হত।   আরো দেখুন    আম্মামা  চিলতাঃ  টারলিগ  জামা   চিত্রশালা    তথ্যসূত্র   বিষয়শ্রেণী:ইরানি পোশাক বিষয়শ্রেণী:ভারতীয় পোশাক বিষয়শ্রেণী:কোট (পোশাক)
টগর ২০২৫ সালের একটি বাংলাদেশী মারপিটধর্মী চলচ্চিত্র। এআর মুভি নেটওয়ার্কের ব্যানারে পরিচালনা করেছেন আলোক হাসান। প্রধান চরিত্রে অভিনয় করেছেন আদর আজাদ এবং পূজা চেরি। যা ঈদ-উল-আযহায় প্রেক্ষাগৃহে মুক্তি পায়।  সঙ্গীত পরিচালনা করেছেন আয়ুষ দাস। ইসমাইল হোসেন লিটনের চিত্রগ্রহণে সম্পাদনা করেছেন রনি সিকদার জিতু।  অভিনয়শিল্পী  টগর চরিত্রে আদর আজাদ  জয়িতা চরিত্রে পূজা চেরি  রোজি সিদ্দিক  সুমন আনোয়ার  আজাদ আবুল কালাম  শরিফুল  এল আর খান শিমন্ত   প্রযোজনা  সিনেমাটির প্রযোজক রণক ইকরাম। প্রযোজনা ও পরিবেশনা করছে এআর মুভি নেটওয়ার্ক ।চিত্রগ্রহণ করছেন ইসমাইল হোসেন লিটন, আর্ট ডিরেক্টর রহমতুল্লাহ বাসু, ফাইট ডিরেক্টর চুন্নু এবং রূপসজ্জায় থাকছেন মনির হোসেন।  ২০২৫ সালের ১ জানুয়ারি এনাউন্সমেন্ট টিজারের মাধ্যমে চলচ্চিত্রটি নির্মাণের ঘোষণা দেওয়া হয়।https://www.ajkerpatrika.com/entertainment/ajpddu9bcbq6v টিজার প্রকাশের পর নিশ্চিত হওয়া যায়, ছবিতে প্রথমবারের মতো জুটি বাঁধছেন আদর আজাদ ও প্রার্থনা ফারদিন দিঘি।https://bangla.bdnews24.com/glitz/fb732a2a8bb2https://www.banglatribune.com/entertainment/879849/%E0%A6%86%E0%A6%A6%E0%A6%B0-%E0%A6%A6%E0%A7%80%E0%A6%98%E0%A6%BF%E0%A6%95%E0%A7%87-%E0%A6%A8%E0%A6%BF%E0%A7%9F%E0%A7%87-%E0%A6%B0%E0%A6%95%E0%A7%8D%E0%A6%A4%E0%A6%BE%E0%A6%95%E0%A7%8D%E0%A6%A4-%E2%80%98%E0%A6%9F%E0%A6%97%E0%A6%B0%E2%80%99-%E0%A6%AD%E0%A6%BF%E0%A6%A1%E0%A6%BF%E0%A6%93 পরিচালক আলোক হাসান চ্যানেল আইকে নিশ্চিত করেন, ২০২৫ সালের ১ ফেব্রুয়ারি চলচ্চিত্রের শুটি হবে এবং এটি অ্যাকশন থ্রিলার ঘরানার হবে বলে জানান।https://www.channelionline.com/tagar-movie-teaser/ নির্মাণ ঘোষণার দেড় মাস পর, ২০২২ সালের ২২ ফেব্রুয়ারি সিনেমাটির মোশন পোস্টার প্রকাশ করা হয়, যেখানে প্রার্থনা ফারদিন দীঘির পরিবর্তে পূজা চেরিকে দেখা যায়।https://www.jugantor.com/entertainment/920209 এরপর জানা যায় সিনেমায় দীঘির স্থলাভিষিক্ত হয়েছেন পূজা চেরী।https://www.kalerkantho.com/print-edition/rangberang/2025/02/23/1484154 এর কারণ হিসাবে সিনেমাটির পরিচালক আলোক হাসান দীঘির অপেশাদার আচরণের কথা উল্লেখ করেন।https://www.jugantor.com/entertainment/921055  ২০২৫ সালের ২৫ ফেব্রুয়ারি চট্টগ্রামে চলচ্চিত্রের চিত্রগ্রহণ শুরু হয়।https://www.facebook.com/share/p/1C3gdHuLg1/https://bangla.thedailystar.net/entertainment/tv-movies/news-653201  মুক্তি চলচ্চিত্রটি ২০২৫ সালের ৭ জুন ঈদ-উল-আযহায় বাংলাদেশের প্রেক্ষাগৃহে মুক্তি পায়।  তথ্যসূত্র  বহিঃসংযোগ     বিষয়শ্রেণী:২০২৫-এর চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র
দিওয়ার (লেটস ব্রিং আওয়ার হিরোস হোম) ২০০৪ সালে বলিউডে নির্মিত যুদ্ধ সংক্রান্ত চলচ্চিত্র। ছবিটির পরিচালক মিলন লুথারিয়া এবং প্রযোজক গৌরাঙ্গ দোসী। চলচ্চিত্রটি বিখ্যাত হলিউড চলচ্চিত্র দ্যা গ্রেট এসকেপে'র (১৯৬৩) প্রভাবে নির্মিত এমনটা মনে করা হয়। দিওয়ার বলিউড বক্স অফিসে মাঝারি ধরনের সাড়া ফেলে।   অভিনয়    অমিতাভ বচ্চন - মেজর রণবীর কাউল   অক্ষয় খান্না - গৌরব   সঞ্জয় দত্ত - খান   কে কে মেনন - সোহেল (জেলার)  পীযুষ মিশ্র - কুরেশি   অমৃতা রাও - রাধিকা   রঘুবীর যাদব - জাট্টা   তনুজা - রণবীর কাউলের স্ত্রী   কাহিনী  ভারত-পাকিস্তান যুদ্ধ ১৯৭১ এ অংশগ্রহণ করেছিলেন মেজর রণবীর কাউল। তিনি ও তার সাথী আরো কয়েকজন সৈনিক কেউই আর ফিরে আসেননি। রণবীরের পুত্র গৌরব (অক্ষয় খান্না) পিতাকে ছাড়াই মানুষ হয়। তার ধারণা বাবা আর কোনোদিনই ফিরবেননা। কিন্তু রণবীরের স্ত্রী'র বিশ্বাস তার স্বামী বেঁচে আছে যদি এ বিষয়ে ভারত সরকারের উচ্চপদস্থ সেনা প্রধানেরা কিছু সাহায্য করতে অপারগ। অন্যদিকে দেখা যায় পাকিস্তানের একটি জেলে রণবীর ও তার সহবন্দীরা বেঁচে আছেন ও অমানুষিক অত্যাচারের স্বীকার হচ্ছেন কয়েক দশক ধরে, যদিও তারা প্রতিমুহুর্তে পালিয়ে যাওয়ার চেষ্টা করেন। আই এস আই প্রধান ইজাজ চায় রণবীর সহ ভারতীয় বন্দীদের কোনো না কোনো অজুহাতে হত্যা করতে। সে তখন আরো অত্যাচারী জেলার সোহেল মিঁয়ার হেফাজতে পাঠায় সকলকে। একদিন অনন্ত নামক এক ভারতীয় বন্দী হেফাজত থেকে পালিয়ে যায় ও মৃত্যুর আগে করাচীতে বসবাসরত এক হিন্দু ব্যক্তি জবারের হাতে তুলে দেয় একটি চিঠি। এই চিঠি ভারতে পৌছালে রণবীর ও অন্যান্যদের পরিবার নিশ্চিত হয় যে নিখোঁজ সেনারা বেঁচে রয়েছেন। গৌরব গোপনে পাকিস্তানে রওনা দেয়। বহু বাধাবিঘ্ন পেরিয়ে আশ্রয় পায় জবারের বাড়িতে। তার সাথে জবার কন্যা রাধিকার প্রেমপূর্ন সম্পর্ক গড়ে ওঠে। হঠাৎ সোহেল মিঁয়ার জেল থেকে পলাতক কয়েদি খানের সাথে মোলাকাত হয়। খান ও গৌরব আই এস আই সদর দপ্তর থেকে জেলের ম্যাপ চুরি করে ছদ্মবেশে, এসময় ইজাজ তাদের ধরতে চেষ্টা করলে সে খানে'র হাতে মারা পড়ে। জেলের ম্যাপ অনুযায়ী জানা যায় যে জেলের তলদেশ দিয়ে কিছুটা সুড়ঙ্গ খুঁড়লেই জলের খালি পাইপ দিয়ে বাইরে আসা যায়। এসংবাদ জেলে নিয়ে যাওয়ার উদ্দেশ্যে খান স্বেচ্ছায় ধরা দেয় এবং সকলে মিলে সুড়ঙ্গপথ খুড়ে পালাবার চেষ্টা করে। এইসময় মাইন ফেটে এক বন্দী জাট্টা মারা যায়। পালাবার মুহুর্তে সোহেল তাদের তাড়া করে ও মরুভূমি সীমান্ত এলাকায় তুমুল যুদ্ধ হয়। খানের সাহায্যে রণবীর, গৌরব ও বাকিরা পালাতে সক্ষম হলেও খান মারা যায়। সোহেলকে হত্যা করেন মেজর রণবীর।   সঙ্গীত   আলি আলি - কৃষ্ণা বেউরা ও শ্রদ্ধা পণ্ডিত  চলিয়ে ভে চলিয়ে - উদিত নারায়ণ ও রুপ কুমার রাঠোর  মারহাবা মারহাবা - সোনু নিগম  তোড়েংগে দিওয়ার হাম - উদিত নারায়ন   তথ্যসূত্র   বিষয়শ্রেণী:২০০৪-এর চলচ্চিত্র বিষয়শ্রেণী:জনপ্রিয় সংস্কৃতিতে ভারত–পাকিস্তান সম্পর্ক বিষয়শ্রেণী:চলচ্চিত্রে ভারতীয় সেনাবাহিনী বিষয়শ্রেণী:২০০০-এর দশকের হিন্দি ভাষার চলচ্চিত্র বিষয়শ্রেণী:ভারতীয় মারপিটধর্মী রোমাঞ্চকর চলচ্চিত্র
left|thumb|জর্জ ওয়াশিংটন কার্ভার জর্জ ওয়াশিংটন কার্ভার (জন্ম- ৫ জানুয়ারি ১৮৬৪) আফ্রিকান-আমেরিকান কৃষিবিদ। একজন দাস হিসেবে জন্ম গ্রহণ করলেও, জীব জগৎ নিয়ে তার আকর্ষণ তাকে একজন বিশ্ববিখ্যাত কৃষিবিজ্ঞানী হিসেবে গড়ে উঠতে সাহায্য করে।  তিনি কাঠ বাদাম হতে প্রায় শতাধিক পণ্য উৎপাদনের পদ্ধতি আবিস্কার করেন।  জর্জ কার্ভার ১৮৬৪ সালে ডায়মন্ড গ্রোভ (মিসৌরি) এ মোসেস কার্ভারের ফার্মে জন্ম গ্রহণ করেন।  তিনি সমস্যাপূর্ণ ও পরিবর্তনশীল সময়ে জন্মগ্রহন করেন।  সময়টা ছিল আমেরিকার গৃহযুদ্ধের শেষ সময়।  শিশু জর্জ ও তার মাকে ডাকাতরা অপহরণ করে নিয়ে যায়।  তারা তাদের আরাকান্‌স এ বিক্রি করে দেয়।  তার পিতার নাম জানা যায় না। কিন্তু তিনি বলেন তার পিতা পার্শবর্তি ফার্মের কোন দাস ছিলেন।  মোসেস এর খামারে জর্জ প্রথম প্রকৃতির প্রতি আকৃষ্ট হন।  সেখান থেকেই তার নাম হয় "গাছের চিকিৎসক''।   তার প্রাতিষ্ঠানিক শিক্ষা শুরু হয় বার বছর বয়সে, এর ফলে তিনি তার পালক পিতা-মাতাকে ছাড়তে বাধ্য হন।  কারণ তখন সেখানে কাল ছাত্র ছাত্রীদের জন্য কোন স্কুল ছিল না।  তিনি দক্ষিণ-পশ্চিম মিসৌরির নিউটন কাউন্টিতে  চলে আসেন।  সেখানে তিনি একটি খামারে কাজ করতেন এবং একটি এক কক্ষের স্কুলে কাজ করতেন। সেখান থেকে তিনি কান্‌সাসে মিননিয়াপুল্‌স হাই স্কুলে ভর্তি হন।  বর্ণের কারণে কলেজে ভর্তি কঠিন হয়ে পরে। ত্রিশ বছর বয়সে কার্ভার ইন্ডিয়ানোলা (লোয়া) -এ সিম্পসন কলেজে ভর্তির অণুমতি লাভ করেন। সেই স্কুলে তিনিই প্রথম কালো ছাত্র ছিলেন। স্কুলে কার্ভারের পিয়ানো ও শিল্প বিষয়ে শিখতে হত, কারণ কলেজে বিজ্ঞান বিষয় ছিল না। বিজ্ঞান শেখার উদ্দেশ্যে তিনি ১৮৯১ লোয়া কৃষিবিজ্ঞান কলেজে চলে যান। সেখান থেকে তিনি ১৮৯৪ সালে ব্যাচেলর ডিগ্রি লাভ করেন। ১৮৯৭ সালে তিনি ব্যাক্টেরিয়াল উদ্ভিদবিজ্ঞান ও কৃষিবিজ্ঞান বিষয়ে মাস্টার্স ডিগ্রি লাভ করেন। কার্ভার লোয়া স্টেট কলেজ অফ এগ্রিকালচার আন্ড মেকানিক্স-এ শিক্ষকতা শুরু করেন।  ঐ কলেজের তিনিই প্রথম কালো শিক্ষক।  ... ... ... আরো জানুন
ইন্সটিটিউট ফর হেলথ মেট্রিক্স অ্যান্ড ইভালুয়েশন কোভিড মডেল (আইএইচএমই মডেল), যাকে আইএইচএমই পরিচালকের নামানুসারে "ক্রিস মারে মডেল"ও বলা হয়, একটি সংক্রামক রোগের গাণিতিক মডেল যা কোভিড-১৯ মহামারি এর জন্য সিয়াটেল ওয়াশিংটন বিশ্ববিদ্যালয় এর ইন্সটিটিউট ফর হেলথ মেট্রিক্স অ্যান্ড ইভালুয়েশন এ বিকশিত হয়। ২০২০ সালের এপ্রিলে, মডেলটিকে দ্য কলোরাডো সান দ্বারা "সবচেয়ে ব্যাপকভাবে উদ্ধৃত সম্ভাব্য করোনভাইরাস মডেল" বলে, এবং দ্য ওয়াশিংটন পোস্ট দ্বারা "আমেরিকার সবচেয়ে প্রভাবশালী করোনাভাইরাস মডেল" এর আখ্যা পেয়েছিলো। এর ফলাফল মার্চ-এপ্রিল ২০২০-এ হোয়াইট হাউসের ব্রিফিংয়ের সময় উদ্ধৃত করা হয়েছিল।  সমালোচকদের মতে মডেলটি ত্রুটিপূর্ণ পদ্ধতি ব্যবহার করে এবং মার্কিন নীতিমালা এর ফলাফলের পরিচালনা করা উচিত নয়। উদাহরণ স্বরূপ, একটি অনুপযুক্ত বন্টনগত ধারণার ফলে মডেলটি ভবিষ্যদ্বাণী করে যে নিউইয়র্কে কোভিডের মৃত্যু নিউইয়র্ক শহরে নিশ্চিতভাবে ২০২০ সালের বসন্তের শেষের দিকে শূন্যে নেমে আসবে।  ২০২০ সালের এপ্রিলের শেষের দিকে, আইএইচএমই মডেল থেকে ডেটা ব্যবহার করে রাজ্যগুলি কখন সামাজিক দূরত্ব ব্যবস্থা শিথিল করতে পারে এবং আপেক্ষিক সুরক্ষায় তাদের অর্থনীতি পুনরায় চালু করতে পারে তার একটি ধারণা প্রকাশ করা হয়।   তথ্য সূত্র    বহিঃসংযোগ   COVID-19 resources, Institute for Health Metrics and Evaluation, includes model predictions    বিষয়শ্রেণী:কোভিড-১৯ মডেল
জেসপার ওলসেন (জন্ম মার্চ ২০, ১৯৬১) একজন ডেনীয় সাবেক পেশাদার ফুটবল খেলোয়াড় যিনি আয়াক্স আমস্টারডাম ও ম্যানচেস্টার ইউনাইটেডের পক্ষে খেলেছেন। ডেনমার্ক জাতীয় দলের নিয়মিত সদস্য ছিলেন এবং ৪৩ খেলায় ৫ গোল করেছেন। তিনি ১৯৮৪ সালের উয়েফা ফুটবল চ্যাম্পিয়নশিপ এবং ১৯৮৬ সালের বিশ্বকাপে ডেনমার্কের প্রতিনিধিত্ব করেছেন।   সম্মাননা   ডাচ লীগ: ১৯৮২, ১৯৮৩  ডাচ কাপ: ১৯৮৩  এফএ কাপ: ১৯৮৫   বহিঃসংযোগ   Danish national team profile   National Football Teams statistics  বিষয়শ্রেণী:১৯৬১-এ জন্ম বিষয়শ্রেণী:ডেনীয় ফুটবলার বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড় বিষয়শ্রেণী:ফিফা বিশ্বকাপ ১৯৮৬ খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:ফুটবল ক্লাব জিরোঁদেঁ দে বর্দোর খেলোয়াড় বিষয়শ্রেণী:স্তাদ মালের্ব কঁয়ের খেলোয়াড় বিষয়শ্রেণী:ডেনমার্কের আন্তর্জাতিক ফুটবলার বিষয়শ্রেণী:জীবিত ব্যক্তি বিষয়শ্রেণী:এএফসি আয়াক্সের খেলোয়াড় বিষয়শ্রেণী:এরেডিভিজির খেলোয়াড় বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:১৯৮৬ ফিফা বিশ্বকাপের খেলোয়াড় বিষয়শ্রেণী:নেদারল্যান্ডসে প্রবাসী ফুটবলার বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:ফ্রান্সে প্রবাসী ফুটবলার বিষয়শ্রেণী:ইংল্যান্ডে ডেনীয় প্রবাসী ক্রীড়াবিদ বিষয়শ্রেণী:পুরুষ ফুটবল মধ্যমাঠের খেলোয়াড়
গোল্ডেন গেটাইম (নিউজিল্যান্ডে কুকি ক্রাম্বল ) হল একটি জনপ্রিয় আইসক্রিম স্ন্যাক যা অস্ট্রেলিয়ার স্ট্রিটস কনফেকশনারি কোম্পানি দ্বারা তৈরি এবং বিতরণ করা হয় এবং প্রথম ১৯৫৯ সালে বাজারে আসে।  এটি একটি টফি এবং ভ্যানিলা আইসক্রিম যা যৌগিক চকোলেটে ডুবানো হয় এবং একটি কাঠের স্টিকের উপর ভ্যানিলা বিস্কুটের মতো "ক্রম্বস" এ মোড়ানো হয়। আধুনিক দশকে সম্ভাব্য সমকামী সংজ্ঞার কারণে বা নির্বিশেষে এর নামটি অক্ষত রয়ে গেছে।    তথ্যসূত্র   বিষয়শ্রেণী:অস্ট্রেলীয় মার্কা বিষয়শ্রেণী:ইউনিলিভার মার্কা বিষয়শ্রেণী:আইসক্রিম মার্কা
ডেইলি সিটিজেন ১৯১২ সালের অক্টোবর থেকে ১৯১৫ সালের জুন পর্যন্ত ২০ শতকের প্রথম দিকের একটি স্বল্পস্থায়ী ব্রিটিশ সংবাদপত্র।Holton, R J: Daily Herald v Daily Citizen, 1912-1915. https://www.cambridge.org/core/services/aop-cambridge-core/content/view/S0020859000004703 এটি নবজাত লেবার পার্টির একটি অফিসিয়াল অঙ্গ ছিল এবং ম্যানচেস্টারে একযোগে সংস্করণের সাথে লন্ডনে প্রকাশিত হয়েছিল। টম ওয়েবস্টারকে কাগজের রাজনৈতিক কার্টুনিস্ট হতে বার্মিংহাম থেকে আনা হয়েছিল,  এবং একজন তরুণ নেভিল কার্ডাস ১৯১৩ সালে কাগজের জন্য সংক্ষিপ্তভাবে একজন সঙ্গীত সমালোচক ছিলেন।Howat, Gerald. "Cardus, Sir (John Frederick) Neville". Oxford Dictionary of National Biography, Online edition. Retrieved 3 January 2012. (subscription or UK public library membership required)   তথ্যসূত্র   বিষয়শ্রেণী:শ্রমিক দল (যুক্তরাজ্য) এর ইতিহাস বিষয়শ্রেণী:যুক্তরাজ্যের বিলুপ্ত সংবাদপত্র